অনুষ্ঠানের সভাপতি শিক্ষক-কর্মচারি সংগ্রাম কমিটির আহ্বায়ক অধ্যাপক মো. আব্দুল জলিল শিক্ষাব্যবস্থা জাতীয়করণসহ বেসরকারি শিক্ষক-কর্মচারির ন্যায়্য দাবির প্রতি মাননীয় প্রধানমন্ত্রী জননেত্রী শেখ হাসিনা, মাননীয় অর্থমন্ত্রী ও মাননীয় শিক্ষামন্ত্রী মহোদয়ের সুদৃষ্টি কামনা করেন। শিক্ষক নেতৃবৃন্দ মাননীয় প্রধানমন্ত্রীকে উদ্দেশ্য করে বলেন যে, বঙ্গবন্ধুর উত্তরসুরী আপনি এবং আপনার নেতৃত্বে বর্তমান সরকার শিক্ষানীতি ২০১০ প্রনয়ন, আইসিটি শিক্ষা প্রচলন ও ৭০০০ আইসিটি শিক্ষককে এমপিওভুক্ত করেছে। ২০১০সালে ১৬২৪টি বেসরকারি শিক্ষাপ্রতিষ্ঠান এমপিওভুক্তকরণ, প্রায় ২৭০০০ বেসরকারি প্রাথমিক বিদ্যালয় সরকারিকরণ হয়েছে। আপনার সরকারই বেসরকারি শিক্ষক-কর্মচারিকে জাতীয় বেতন স্কেলের অন্তর্ভূকরণ, বিনামুল্যে পাঠ্যবই বিতরণ, শিক্ষাপ্রতিষ্ঠানের অবকাঠামো উন্নয়ন, প্রতিটি উপজেলায় একটি স্কুল ও একটি কলেজ সরকারিকরণসহ শিক্ষার মান উন্নয়নে বিভিন্ন পদক্ষেপ গ্রহণ করেছে। আপনার বলিষ্ট নেতৃত্বে পদ্মাসেতু নির্মাণ, দেশকে খাদ্যে স্বয়ং সম্পূর্ণ করণ, সন্ত্রাস দমন ও দেশের আইন-শৃঙ্খলার উন্নয়নসহ দেশের সার্বিক উন্নয়ন সাধিত হয়েছে। দেশের সার্বিক উন্নয়নে প্রধানমন্ত্রীর ভুমিকাকে বক্তারা গভীর শ্রদ্ধার সাথে স্মরণ করেন এবং সাথে সাথে প্রত্যাশা ব্যক্ত করেন বঙ্গবন্ধু কন্যা জননেত্রী শেখ হাসিনার মাধ্যমে শিক্ষকদের যৌক্তিক এসকল দাবিও বাস্তবায়িত হবে। মহান স্বাধীনতার মাস মার্চে শহীদ মিনারের পবিত্র বেদিতে দাঁড়িয়ে শিক্ষক নেতৃবৃন্দ প্রত্যাশা করেন জাতরি জনকের স্বপ্নের সোনার বাংলা, জননেত্রী প্রধানমন্ত্রী শেখ হাসিনার উন্নত বাংলা গড়তে শিক্ষক সমাজের মেধা ও যোগ্যতাকে সঠিকভাবে কাজে লাগাতে তাদের মর্যাদার আসনে আসীনকরে, সকল বৈসম্য দুরকরে শ্রেণিকক্ষে দায়িত্ব পালনের যথাযথ সিদ্ধান্ত মাননীয় প্রধানমন্ত্রী গ্রহণ করবেন।